Roberto Martínez

She reireyder as aa-vluckaneyr keirdey Spaainagh eh Roberto Martínez Montoliu (ruggit er 13 Jerrey Souree 1973). She Martínez reireyder wirran ashoonagh y Velg.

Chloie Martínez myr meanagh fendeilagh as hoshee yn coorse echey ec Real Zaragoza, raad chossyn eh yn Copa del Rey. Cheau eh blein ec y chlub CF Balaguer, roish my ren eh fo-screeu son Wigan Athletic. Haink er dy ve coontit mastey possan beg dy Spaainee ec y chlub va enmyssit "ny tree amigos" as eh cloie marish Jesús Seba as Isidro Díaz, as ren eh cloie dy cadjin feie shey bleeaney, y lhing s'odjey echey ec un chlub. Car y lhing echey ayn, chossyn eh yn Football League Third Division as y Football League Trophy. Darree eh dys y wirran Albinagh Motherwell, eisht dys Walsall, roish my ren eh fo-screeu marish Swansea City ayns 2003. Haink er dy ve ny chaptan er y chlub as choonee eh da'n wirran ardjaghey dys League One y chosney ayns 2005. Darree eh dys Chester City ayns 2006, raad v'eh reiht myr captan reesht.

Ayns 2007, dirree eh as y vluckan coshey myr cloieder as haink er dy ve ny reireyder er Swansea City. Stiuree eh yn fwirran shen dys ardjaghey voish League One myr feniee. Lurg she, ren eh fo-screeu marish Wigan Athletic ayns 2009, raad choonee eh lesh y chlub injillaghey y haghney feie tree imbagh ass y cheilley. 'Sy chiarroo imbagh echey va Wigan injillit agh chossyn ad yn FA Cup ayns 2013 da'n chied cheayrt rieau ayns shennaghys y chlub. Ec jerrey yn imbee shen, haink er dy ve ny reireyder er Everton. Ayns Boaldyn 2016, va'n bayr myr reireyder currit da as haink er dy ve ny ard-reireyder er y Velg er 3 Luanistyn 2016. Stiuree Martínez ad dys y trass ynnyd ec Cappan FIFA y Theihill, 2018, yn ynnyd share oc 'sy chohirrey shen.

Kianglaghyn magh

Ronney:Ruggyryn 'sy vlein 1973
Ronney:Feallee vio
Ronney:Feallee ass Noguera (comarca)
Ronney:Bluckaneyryn soccer firryn Spaainagh
Ronney:Bluckaneyryn soccer ass y Chataloan
Ronney:Bluckaneyryn CF Balaguer
Ronney:Bluckaneyryn Real Zaragoza
Ronney:Bluckaneyryn Motherwell F.C.
Ronney:Bluckaneyryn Wigan Athletic F.C.
Ronney:Bluckaneyryn Walsall F.C.
Ronney:Bluckaneyryn Swansea City A.F.C.
Ronney:Bluckaneyryn Chester City F.C.
Ronney:Bluckaneyryn Tercera División
Ronney:Bluckaneyryn Segunda División B
Ronney:Bluckaneyryn La Liga
Ronney:Bluckaneyryn Football League Hostyn
Ronney:Bluckaneyryn Premier League ny h-Albey
Ronney:Reireyderyn bluckan coshey Spaainagh
Ronney:Reireyderyn Swansea City A.F.C.
Ronney:Reireyderyn Wigan Athletic F.C.
Ronney:Reireyderyn Everton F.C.
Ronney:Reireyderyn wirran ashoonagh bluckan coshey y Velg
Ronney:Reireyderyn Premier League Hostyn
Ronney:Reireyderyn Football League Hostyn
Ronney:Reireyderyn Chappan FIFA y Theihill, 2018
Ronney:Reireyderyn UEFA Euro 2020
Ronney:Reireyderyn cosnee yn FA Cup